Diari Oficial de la Generalitat Valenciana


Sumari del DOGV 2723, del 04-04-1996 (1996/837844)

DECRET 70/1996, de 2 d'abril, del Govern Valencià, pel qual s'aprova la constitució de l'entitat local d'àmbit territorial inferior al municipal la Llosa de Camacho, al terme municipal d'Alcalalí.
----------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1996/04/02/70/dof/vci/html**

### Dades del document

Número de DOGV
:   2723

Data del DOGV
:   04-04-1996

Secció del DOGV
:   DISPOSICIONS GENERALS

Número del document
:   1996/837844


Data del document
:   02-04-1996

Organisme emissor
:   Conselleria de Presidència

Tipus de document
:   Decret

DECRET 70/1996, de 2 d'abril, del Govern Valencià, pel qual s'aprova la constitució de l'entitat local d'àmbit territorial inferior al municipal la Llosa de Camacho, al terme municipal d'Alcalalí.   
La majoria dels veïns residents en el nucli de la Llosa de Camacho va iniciar el procediment per a la constitució d'una entitat local d'àmbit territorial inferior al municipal en el nucli esmentat. L'Ajuntament d'Alcalalí va instruir el corresponent expedient d'acord amb les prescripcions de la Llei 7/1985, de 2 d'abril, Reguladora de les Bases del Règim Local, el Reial Decret Legislatiu 781/1986, de 18 d'abril, pel qual s'aprova el Text Refós de les Disposicions Legals Vigents en Matèria de Règim Local, i el Reial Decret 1690/1986, d'11 de juliol, pel qual s'aprova el Reglament de Població i Demarcació Territorial de les Entitats Locals. La corporació municipal va manifestar, mitjançant acord plenari, la seua voluntat descentralitzadora favorable a la constitució d'una entitat local inframunicipal a la Llosa de Camacho.  
L'article 31.8 de la Llei Orgànica 5/1982, d'1 de juliol, d'Estatut d'Autonomia de la Comunitat Valenciana, atribueix a la Generalitat Valenciana la competència exclusiva en matèria de règim local, competència que és conforme amb allò disposat en l'article 3.2.a) i 45 de la Llei 7/1985, de 2 d'abril, Reguladora de les Bases del Règim Local, i el Govern Valencià és competent per a resoldre aquest expedient d'acord amb el que preveu l'article 42.d) del Reglament de Població i Demarcació Territorial de les Entitats Locals i l'article 42.1.d) del Reial Decret Legislatiu 781/1986, de 18 d'abril, pel qual s'aprova el Text Refós de les Disposicions Legals Vigents en Matèria de Règim Local.  
Per tant, d'acord amb la proposta de la Conselleria de Presidència, en la qual s'acredita el compliment de les prescripcions exigides en la legislació vigent, tant de caràcter procedimental com substantives, i amb la deliberació prèvia del Govern Valencià en la reunió del dia 2 d'abril de 1996,  
DECRETE  
Article 1  
Es constitueix l'entitat local d'àmbit territorial inferior al municipal sota la denominació de la Llosa de Camacho al terme municipal d'Alcalalí.  
Article 2  
Es constituirà una comissió gestora que regirà la nova entitat fins a les pròximes eleccions locals, d'acord amb el que disposa el Decret 102/1988, de 18 de juliol, del Govern Valencià.  
Article 3  
Una vegada constituïda l'entitat local que es crea, els seus límits territorials i la separació patrimonial corresponent es determinaran, a proposta de la comissió gestora, per acord de l'Ajuntament, que haurà de ser adoptat en el termini de 30 dies des de la recepció de la proposta de la comissió gestora.  
Si l'Ajuntament no adopta l'acord en el termini assenyalat en el paràgraf primer d'aquest article, serà fixat per la Conselleria de Presidència.  
DISPOSICIó FINAL  
Es faculta la Conselleria de Presidència per a dictar les disposicions que puga exigir el compliment d'aquest decret.  
Les persones interessades podran interposar contra aquest decret, que posa fi a la via administrativa, després de la comunicació prèvia preceptiva al Govern Valencià, un recurs contenciós administratiu davant la corresponent Sala del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest decret en el Diari Oficial de la Generalitat Valenciana, d'acord amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa(disposicions addicionals deu i onze de l'esmentada Llei 30/1992), tot això sense perjudici que s'utilitze qualsevol altra via que es considere oportuna.  
València, 2 d'abril de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller de Presidència,  
JOSÉ JOAQUíN RIPOLL SERRANO


Còpia Permalink ELI